ELEMENTE DE PUNCTAJ - MCPN As vrea sa încep prin a multumi în numele Ministerului Culturii si al Patrimoniului National pentru invitatia de a va fi alaturi astazi la un eveniment care urmareste constientizarea importantei strategice a celor 2 zone: Bazinul Marii Negre si Regiunea Dunarii Importanta acestei reuniuni este marcata si de prezenta unui numar important de factori interesati în promovarea dezvoltarii durabile în aceasta regiune Ministerul Culturii si Patrimoniului National este deschis initiativelor de acest gen care vizeaza cooperarea regionala si încearca sa ofere tot sprijinul în masura competentelor sale As dori sa va prezint în continuare, pe scurt, pozitia Ministerului Culturii si Patrimoniului National cu privire la cele doua zone: Bazinul Marii Negre si Regiunea Dunarii În ceea ce priveste primul domeniu de interes, România detine presedintia Organizatiei pentru cooperare economica a tarilor din regiunea Marii Negre (OCEMN) în prima jumatate a acestui an Mai mult decât atât, activitatea grupului de lucru Cultura din cadrul OCEMN este coordonata în intervalul 2011 - 2012 de catre Ministerul Culturii si Patrimoniului National care a elaborat un plan de actiune în acest sens Documentul amintit continua în linii mari directiile trasate de coordonatorul anterior (Ministerul Culturii din Georgia) al acestui grup de lucru, asigurând astfel consistenta si coerenta activitatilor din domeniul culturii Astfel, patrimoniul cultural national reprezinta o prioritate printre obiectivele vizate de Planul de Actiune Inventarierea monumentelor istorice existente în fiecare dintre statele membre OCEMN, realizarea unei sinteze a legislatiei nationale a fiecarei tari privind protejarea monumentelor istorice, itinerariile culturale, necesitatea existentei unei abordari intersectoriale privind punerea în valoare a patrimoniului cultural, îndeosebi cu turismul, dar si cu transporturile, constructiile civile reprezinta doar câteva dintre temele vizate de obiectivul mentionat De asemenea, intensificarea si impulsionarea cooperarii culturale si a contactelor între statele din zona Marii Negre, încurajarea creativitatii si stimularea inovarii si în consecinta a dezvoltarii economice reprezinta un alt obiectiv al Planului de Actiune În completarea celor doua componente mentionate care fac parte din domeniul culturii, Ministerul Culturii si Patrimoniului National a avut initiativa de a include ca obiectiv cu o valoare cel putin egala în cadrul Planului de Actiune promovarea industriilor creative si intensificarea rolului acestora în cooperarea între tarile din zona de la Marea Neagra Trebuie avuta în vedere importanta industriilor creative în contextul greutatilor - indiferent de natura lor - pe care le întâmpina societatea moderna si al relansarii economice pe care o poate oferi promovarea acestora Pentru a sublinia importanta pe care o acorda colaborarii culturale în regiunea de la Marea Neagra, Ministerul Cuturii si Patrimoniului National va organiza în toamna acestui an la Bucuresti reuniunea expertilor grupului de lucru Cultura din cadrul OCEMN, precum si un festival de film documentar care vizeaza prezentarea specificului culturii din tarile de la Marea Neagra In strânsa legatura cu cele mentionate anterior, trebuie subliniat faptul ca Uniunea Europeana, la rândul ei, pune un accent deosebit pe cooperarea teritoriala si dezvoltarea regionala Initiativa bilaterala româno-austriaca, Strategia pentru regiunea Dunarii a primit amploare la nivelul UE în cadrul politicii de dezvoltare regionala, ce se axeaza pe eliminarea disparitatilor economice si sociale între statele membre si între cele 271 de regiuni ale acestora, pentru atingerea obiectivelor de dezvoltare durabila si pentru cresterea competitivitatii pe plan mondial În decembrie anul trecut, Comisia Europeana a lansat astfel Comunicarea Strategia Uniunii Europene pentru Regiunea Dunarii, însotita de un Plan de Actiune cuprinzând proiecte concrete ce vizeaza crearea unui cadru de dezvoltare durabila pentru Regiunea Dunarii în urmatorii 10 ani Ca urmare a deciziei Comisiei Europene, România partajeaza, împreuna cu Bulgaria, statutul de coordonator al ariei prioritare Cultura si Turism din cadrul Strategiei Uniunii Europene pentru Regiunea Dunarii, ceea ce implica, inter alia, rolul de facilitare a proiectelor si a initiativelor din zona Aceasta sarcina este relativ greu de îndeplinit, în conditiile în care Strategia Uniunii Europene pentru Regiunea Dunarii nu creeaza instrumente financiare noi, ci presupune o utilizare eficienta a fondurilor structurale restante Ne exprimam însa speranta ca în urmatorul exercitiu bugetar al Uniunii Europene vor fi prevazute fonduri si programe exclusiv dedicate Strategiei Uniunii Europene pentru regiunea Dunarii, care sa sustina dinamica si dezvoltarea acestei macroregiuni Documentele Comisiei Europene contin obiective ambitioase care nu se pot concretiza fara implicarea sectorului privat Organizarea Bussiness Forum-urilor (în Bucuresti, în octombrie 2010 si la Alba Iulia, în perioada 16 - 18 mai a c ) va avea efecte extreme de benefice în crearea unei platforme de dialog pentru toti actorii interesati în dezvoltarea de proiecte prioritare si parteneriate strategice, prin identificarea oportunitatilor comune, facilitarea contactelor de afaceri, a schimbului de experienta Colaborarea dintre sectorul public si cel privat reprezinta astfel cheia reusitei pentru implementarea eficienta a Strategiei la nivel national si mentinerea interesului celorlalte state riverane Din perspectiva Ministerului pe care îl reprezint, Strategia Uniunii Europene va avea o contributie extrem de importanta în promovarea obiectivele de patrimoniu, în medierea culturala, în ilustrarea elocventa a conceptului de "unitate în diversitate" si, implicit, în cresterea gradului de atractivitate al regiunii dunarene Este asadar important de mentionat faptul ca pe lânga valoarea sa estetica si rolul jucat în aprofundarea identitatii regionale, cultura va detine un rol primordial în dezvoltarea durabila a regiunii dunarene, prin atractivitatea turistica pe care o poate suscita patrimoniul cultural-istoric si etno-folcloric din zona, prin regenerarea mediului urban si reconversia zonelor industriale dezafectate în centre culturale Fenomenul cultural va contribui la diversificarea activitatilor rurale, crearea de noi locuri de munca, favorizarea aparitiei si dezvoltarii firmelor locale, si, implicit, la îndeplinirea obiectivelor politicii de coeziune a Uniunii Europene: convergenta, competitivitatea si, nu în ultimul rând, cooperarea teritoriala Tema întâlnirilor culturale pe cursul Dunarii reprezinta, în fapt, sinteza unei realitati istorice, ca expresie a unor traditii milenare ce creeaza multiple posibilitati de comunicare între statele riverane Prin urmare, cultura si turismul pot juca un rol decisiv în promovarea unui brand al regiunii Dunarene, care sa contribuie la consolidarea apartenentei la un spatiu comun si la aprofundarea unei identitati regionale România îsi propune ca, prin sustinerea domeniului prioritar Cultura si turism, sa puna în valoare existenta unei memorii regionale comune, ce se concretizeaza în valori si repere spirituale împartasite Legaturile culturale deja formate, atât în domeniul patrimoniului, cât si în cel al creatiei artistice contemporane, vor fi consolidate prin revitalizarea proiectelor mai vechi si demararea unor initiative noi Strategia Uniunii Europene va valorifica, totodata, legaturile indisolubile dintre cultura, educatie, tineret, mediul de afaceri, sectorul IT si, nu în ultimul rând, turism Pentru ca Uniunea Europeana sa avanseze într-o perioada de maxime provocari socio - economice, strategiile viitoare trebuie sa fie initiate si implementate de la nivelul comunitatilor locale si regionale, pornind, inter alia, de la recunoasterea rolului detinut de cultura si creativitate Apreciem ca obiectivele Strategiei UE pentru Dunare vor avea rezultate palpabile în îndeplinirea tintelor Strategiei Europa 2020 - strategia cadru prin care sunt definite obiectivele Uniunii Europene pentru urmatorii 10 ani Doresc sa subliniez deschiderea MCPN cu privire la derularea diferitelor proiecte în parteneriat cu ONG-urile în ceea ce priveste Bazinul Marii Negre si Regiunea Dunarii În acest sens, în masura în care aveti proiecte viabile care ar putea beneficia de finantare din fonduri europene si colaborati cu organizatii din statele riverane Dunarii, putem sa facilitam implementarea acestor proiecte 2 